อำเภอเชียงยืน

เชียงยืน เป็นอำเภอหนึ่งของจังหวัดมหาสารคาม มีพื้นที่ใหญ่เป็นอันดับ 8 และมีประชากรมากเป็นอันดับ 7 ของจังหวัด อีกทั้งยังเป็นเส้นทางคมนาคมไปสู่จังหวัดขอนแก่น

**ประวัติ**
พื้นที่ของอำเภอเชียงยืนเดิมเป็นตำบลเชียงยืน อยู่ในเขตการปกครองของอำเภอโคกพระ (อำเภอกันทรวิชัย) จังหวัดมหาสารคามในขณะนั้น ต่อมาราษฎรได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลเชียงยืน โดยเสนอให้รวมท้องที่ตำบลเชียงยืน ตำบลหนองซอน ตำบลชื่นชม และตำบลกู่ทอง อำเภอกันทรวิชัย เพื่อรวมขึ้นเป็นกิ่งอำเภอ ต่อมาวันที่ 3 มิถุนายน พ.ศ. 2501 กรมการปกครองได้พิจารณาดำเนินการจัดตั้งกิ่งอำเภอ ซึ่งจังหวัดมหาสารคามได้เสนอขอตั้งกิ่งอำเภอเชียงยืนในท้องที่อำเภอกันทรวิชัย ซึ่งกรมการปกครองได้บรรจุเข้าแผนการจัดตั้งกิ่งอำเภอภายในปี พ.ศ. 2501 เนื่องจากการก่อสร้างที่ว่าการกิ่งอำเภอเสร็จเรียบร้อย
ในปีเดียวกันเมื่อวันที่ 9 กันยายน พ.ศ. 2501 ได้มีประกาศกระทรวงมหาดไทยให้แยกตำบลเชียงยืน ตำบลหนองซอน ตำบลชื่นชม และตำบลกู่ทอง ออกจากการปกครองของอำเภอกันทรวิชัย รวมตั้งเป็น กิ่งอำเภอเชียงยืน จนกระทั่งเมื่อวันที่ 10 มกราคม พ.ศ. 2502 จึงมีพระราชกฤษฎีกาฯ ยกฐานะขึ้นเป็น อำเภอเชียงยืน จนถึงปัจจุบัน ซึ่งกิ่งอำเภอเชียงยืนมีระยะเวลาการเป็นกิ่งอำเภอเพียง 4 เดือน- วันที่ 11 มิถุนายน 2492 ตั้งตำบลชื่นชม แยกออกจากตำบลเชียงยืน- วันที่ 11 พฤศจิกายน 2495 ตั้งตำบลกู่ทอง แยกออกจากตำบลเชียงยืน- วันที่ 9 กันยายน 2501 แยกพื้นที่ตำบลเชียงยืน ตำบลหนองซอน ตำบลชื่นชม และตำบลกู่ทอง อำเภอกันทรวิชัย มาตั้งเป็น กิ่งอำเภอเชียงยืน และให้ขึ้นการปกครองกับอำเภอกันทรวิชัย- วันที่ 10 มกราคม 2502 ยกฐานะจากกิ่งอำเภอเชียงยืน อำเภอกันทรวิชัย เป็น อำเภอเชียงยืน- วันที่ 12 กุมภาพันธ์ 2506 จัดตั้งสุขาภิบาลเชียงยืน ในท้องที่บางส่วนของตำบลเชียงยืน- วันที่ 26 กุมภาพันธ์ 2506 ตั้งตำบลเหล่าดอกไม้ แยกออกจากตำบลชื่นชม ตำบลเชียงยืน และตำบลหนองซอน- วันที่ 25 มีนาคม 2506 โอนพื้นที่หมู่ 1,5,6,8,9 (ในขณะนั้น) ของตำบลเขื่อน อำเภอโกสุมพิสัย มาขึ้นกับตำบลเชียงยืน อำเภอเชียงยืน และโอนพื้นที่หมู่ 1,2,3,4,5 (ในขณะนั้น) ของตำบลหนองบัว อำเภอโกสุมพิสัย มาขึ้นกับตำบลกู่ทอง อำเภอเชียงยืน- วันที่ 7 กันยายน 2514 ตั้งตำบลนาทอง แยกออกจากตำบลเชียงยืน และตำบลกู่ทอง ตั้งตำบลเสือเฒ่า แยกออกจากตำบลเชียงยืน และตำบลกู่ทอง ตั้งตำบลดอนเงิน แยกออกจากตำบลเหล่าดอกไม้ และตำบลหนองซอน- วันที่ 26 ตุลาคม 2514 ยุบพื้นที่ตำบลกู่ทอง อำเภอเชียงยืน เนื่องจากการตั้งตำบลนาทอง และตำบลเสือเฒ่าที่ตั้งขึ้นใหม่ ผู้ที่มีตำแหน่งเป็นกำนันตำบลกู่ทอง มีฐานะเป็นผู้ใหญ่บ้านที่โอนไปด้วย จึงจำเป็นที่จะต้องดำเนินการให้กำนันตำบลกู่ทอง อำเภอเชียงยืน หมดสภาพการเป็นกำนัน เพื่อจะได้ทำการเลือกตั้งขึ้นใหม่ และตั้งตำบลกู่ทอง แยกออกจากตำบลกู่ทอง (เดิม)- วันที่ 12 ธันวาคม 2529 ตั้งตำบลกุดปลาดุก แยกออกจากตำบลชื่นชม- วันที่ 7 กันยายน 2533 ตั้งตำบลหนองกุง แยกออกจากตำบลเหล่าดอกไม้- วันที่ 17 กันยายน 2536 ตั้งตำบลโพนทอง แยกออกจากตำบลหนองซอน- วันที่ 14 พฤศจิกายน 2538 ตั้งตำบลเหล่าบัวบาน แยกออกจากตำบลนาทอง- วันที่ 25 มิถุนายน 2540 แยกพื้นที่ตำบลชื่นชม ตำบลกุดปลาดุก ตำบลเหล่าดอกไม้ และตำบลหนองกุง อำเภอเชียงยืน ไปตั้งเป็น กิ่งอำเภอชื่นชม และให้ขึ้นการปกครองกับอำเภอเชียงยืน- วันที่ 25 พฤษภาคม 2542 ยกฐานะจากสุขาภิบาลเชียงยืน เป็นเทศบาลตำบลเชียงยืน ด้วยผลของกฎหมาย- วันที่ 8 กันยายน 2550 ยกฐานะจากกิ่งอำเภอชื่นชม อำเภอเชียงยืน เป็น อำเภอชื่นชม

**ที่ตั้งและอาณาเขต**
อำเภอเชียงยืนตั้งอยู่ตอนบนของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอซำสูง (จังหวัดขอนแก่น) และอำเภอชื่นชม- ทิศตะวันออก ติดต่อกับอำเภอยางตลาด (จังหวัดกาฬสินธุ์) และอำเภอกันทรวิชัย - ทิศใต้ ติดต่อกับอำเภอโกสุมพิสัย- ทิศตะวันตก ติดต่อกับอำเภอโกสุมพิสัย และอำเภอเมืองขอนแก่น (จังหวัดขอนแก่น)

**การแบ่งเขตการปกครอง**

**การปกครองส่วนภูมิภาค**
อำเภอเชียงยืนแบ่งพื้นที่การปกครองออกเป็น 8 ตำบล 116 หมู่บ้าน ได้แก่

**การปกครองส่วนท้องถิ่น**
ท้องที่อำเภอเชียงยืนประกอบด้วยองค์กรปกครองส่วนท้องถิ่น 9 แห่ง ได้แก่- เทศบาลตำบลเชียงยืน  ครอบคลุมพื้นที่บางส่วนของตำบลเชียงยืน- เทศบาลตำบลโพนทอง  ครอบคลุมพื้นที่ตำบลโพนทองทั้งตำบล- องค์การบริหารส่วนตำบลเชียงยืน  ครอบคลุมพื้นที่ตำบลเชียงยืน (เฉพาะนอกเขตเทศบาลตำบลเชียงยืน)- องค์การบริหารส่วนตำบลหนองซอน  ครอบคลุมพื้นที่ตำบลหนองซอนทั้งตำบล- องค์การบริหารส่วนตำบลดอนเงิน  ครอบคลุมพื้นที่ตำบลดอนเงินทั้งตำบล- องค์การบริหารส่วนตำบลกู่ทอง  ครอบคลุมพื้นที่ตำบลกู่ทองทั้งตำบล- องค์การบริหารส่วนตำบลนาทอง  ครอบคลุมพื้นที่ตำบลนาทองทั้งตำบล- องค์การบริหารส่วนตำบลเสือเฒ่า  ครอบคลุมพื้นที่ตำบลเสือเฒ่าทั้งตำบล- องค์การบริหารส่วนตำบลเหล่าบัวบาน  ครอบคลุมพื้นที่ตำบลเหล่าบัวบานทั้งตำบล

**อ้างอิง**
เชียงยืน
หมวดหมู่:เชียง